La Liga 2004/2005.
La Liga 2004/2005. je bila 74. sezona nogometnog nacionalnog prvenstva Španije. Sezona je počela 28. augusta 2004. a završila 29. maja 2005. U sezoni je učestvovalo 20 ekipa. Nakon završenog prvenstva Barcelona je 17. put u svojoj historiji osvojila prvenstvo sa četiri poena više od drugoplasiranog Real Madrida. Levante, Numancia i Albacete su na kraju sezone ispali iz lige. U cjelokupnoj sezoni je ukupno odigrano 380 utakmica te postignuto 980 golova što je iznosilo 2.58 datih golova po utakmici. Najefikasnija ekipa lige je bila Barcelona. Diego Forlán, nogometaš Villarreala je bio najbolji strijelac lige sa 25 postignutih golova.